钦定古今图书集成/理学汇编/字学典/第099卷 > 冀儁
## 钦定古今图书集成/理学汇编/字学典/第099卷 > 冀儁

按《周书》本传：“冀儁，字僧儁，太原阳邑人也。性沈谨，善
隶书，特工模写。太祖引为记室。时侯莫陈悦阻兵陇
右，太祖志在平之，乃令儁伪为魏帝敕书与费也头。
儁依旧敕模写，及代舍人主书等署，与真无异。费也
头见敕，不以为疑，教世宗及宋献公等隶书。时俗入
书学者，亦行束修之礼，谓之谢章。”儁以书字所兴，起
“自《苍颉》，若同常俗，未为合礼。”遂启太祖，释奠苍颉及
先圣、先师。累迁车骑大将军、仪同三司，又进爵为侯。

===赵文深===按《周书》本传：“赵文深，字德本，南阳宛人也。少学楷隶，
雅有锺、王之则，笔势可观。当时碑榜，唯文深及冀儁
而已。太祖以隶书纰缪，命文深与黎季明、沈遐等依
《说文》及《字林》刊定六体，成一万馀言，行于世。及王褒
入关，贵游等翕然，并学褒书，文深之书遂被遐弃。文
深亦攻习褒书，然竟无所成，转被讥议，谓之学步邯
郸”焉。至于碑榜，馀人犹莫之逮，王褒亦每推先之，宫
殿楼阁，皆其迹也。世宗令至江陵书《景福寺碑》，汉南
人士亦以为工。梁主萧察观而美之，赏遗甚厚。天和
元年，露寝等初成，文深以题榜之功，除赵兴郡守。文
深虽外任，每须题榜，辄复追之。

按：《元牍记：后周天和二年修西岳碑》赵文渊〈本作文渊避唐
讳也〉隶书当南北分争之时，即此文章字画，足以见其
景象。